KOOSTÖÖLEPING NR 3.2-1/24/885-1

**Transpordiamet**, registrikoodiga 70001490, asukohaga Valge 4, 11413 Tallinn, mida esindab volituse alusel Viktor Kisseljov

ja

**Lääne-Harju Vallavalitsus**, registrikoodiga 77000200, asukohaga Rae tn 38, Paldiski linn, Lääne-Harju vald, Harju maakond (edaspidi KOV), mida esindab põhimääruse alusel vallavanem Jaanus Saat,

edaspidi eraldi nimetatud pool või ühiselt pooled,

võttes arvesse, et:

1. riigiteede teehoiukava alusel on Transpordiametil 2024. aastal kavas riigitee nr 17 Keila-Haapsalu km 3,45-3,46 liiklusohtliku koha likvideerimine (edaspidi objekt);
2. Harju maakonna liikluskomisjoni 18.12.2019 koosoleku protokolli alusel on objekt maakonna prioriteetsete ümberehitamist vajavate liiklusohtlike kohtade objektide koosseisus;
3. pooled soovivad ühiselt panustada teedevõrgu arendamisse, liiklusohutuse tõstmisse ja üldise parema liikuvuse tagamisse;
4. Transpordiameti tellimusel on Reaalprojekt OÜ koostanud objekti põhiprojekti, töö nr P22054 „Riigitee nr. 17 Keila-Haapsalu, km. 3,45-3,46 liiklusohtliku koha likvideerimine: Tänavavalgustuse välisvõrgu osa“ (edaspidi projekt), mille asendiplaan on toodud koostöölepingu lisas 1;
5. liiklusseaduse § 11 lg 6 alusel võib teehoiukavas oleva riigitee ehitamise raames ehitada osaliselt teed või sellega seotud rajatisi, mis ei kuulu riigile, kui see on ette nähtud ehitusprojektis ja vajalik tulenevalt ehituse või korrashoiu tehnoloogiast või teedevõrgu terviklikkuse tagamisest avalikes huvides;
6. Lääne-Harju vallavolikogu on 29.04.2024 istungil otsusega nr 19 otsustanud taotleda riigilt Reaalprojekt OÜ koostanud põhiprojekti, töö nr P22054 „Riigitee nr. 17 Keila-Haapsalu, km. 3,45-3,46 liiklusohtliku koha likvideerimine: Tänavavalgustuse välisvõrgu osa“ alusel rajatav tänavavalgustuse osa võõrandamist KOV-ile;

sõlmivad pooled koostöölepingu alljärgnevas:

1. Transpordiamet:
	1. korraldab objekti riigihanked.
	2. korraldab ja rahastab objekti ehitamise.
	3. korraldab ja rahastab objekti omanikujärelevalve.
2. Transpordiamet sõlmib hankemenetluste tulemusena edukate pakkujatega hankelepingud töö teostamiseks ja teenuse ostmiseks.
3. KOV osaleb koos Transpordiametiga ehitusaegsete kohalikku elu oluliselt mõjutavate probleemide lahendamisel.
4. Transpordiamet kutsub poolte esindajad osalema valmisehitatud objekti tehnilise komisjoni töös, mille käigus on KOV-l võimalus teha ettepanekuid teostatud töö kvaliteedi osas. Transpordiamet otsustab töövõtjale nõuete esitamise ja töö vastuvõtmise üle.
5. Pooled teevad mõistlikke pingutusi, et KOV saaks tema ülesannete täitmiseks teeületuskohaga seotud teevalgustuse rajatiste omanikuks.
	1. KOV korraldab ja rahastab kergliiklustee valgustuse rajamiseks vajalike maade omandamist või nende koormamist piiratud asjaõigustega.
	2. KOV tagab projektiga ette nähtud valgustusrajatiste ühendamise kohaliku omavalitsuse elektrivõrguga.
	3. Rajatiste osade kohta, mis asuvad riigile kuuluval maal ning mille kohta ei ole sõlmitud isikliku kasutusõiguse lepingut esitab KOV Transpordiametile taotluse rajatiste osas isikliku kasutusõiguse seadmiseks vastavalt koostöölepingu lisade skeemidel toodule ning selle põhjal algatab Transpordiamet riigivara kasutamiseks andmise menetluse.
	4. KOV sõlmib Transpordiametiga notariaalselt lepingu isikliku kasutusõiguse seadmiseks ja kannab selle toiminguga kaasnevad kulud.
	5. KOV kannab valgustuse korrashoiu ja elektritarbimisega seotud kulud, sh ka enne isikliku kasutusõiguse lepingu sõlmimist.
6. Poolte kontaktisikud:
	1. Transpordiameti kontaktisik: Hans Keskrand, tel +372 59819102, e-post hans.keskrand@transpordiamet.ee.
	2. KOV kontaktisik: Ahto Pärnamets, tel +372 53437020, e-post ahto.parnamets@laaneharju.ee .
7. Pooled kohustuvad teavitama üksteist asjaoludest, mis takistavad koostöölepingust tulenevate kohustuste täitmist, koheselt vastava asjaolu ilmnemisel.
8. Koostöölepingu muudatused, sealhulgas täiendused ja parandused, vormistatakse kirjalikult ning jõustuvad allakirjutamise hetkest, kui pooled ei lepi kokku teisiti. Kirjalikult kokkulepitust erinevat poolte käitumist ega suulisi avaldusi ei loeta koostöölepingu muutmiseks.
9. Koostöölepingul on selle sõlmimise ajal järgmised lisad:

Lisa 1. Kinnistule Riigitee nr 17 Keila-Haapsalu tee isikliku kasutusõiguse seadmise plaan [Lisa­ 1\_P22054-3\_IKO.pdf]

Lisa 2. KOV-ile üleantava teevalgustuse lahendus [Lisa 2\_P22054\_PP\_EL-4-01\_Asendiplaan.pdf]

Poolte allkirjad:

Transpordiamet KOV

Allkirjastatud digitaalselt Allkirjastatud digitaalselt